

**GRADSKO VIJEĆE *P R I J E D L O G***

KLASA:320-01/18-01/04

URBROJ:2186/18-02/1-18-1

Ludbreg, 7. prosinca 2018.

Na temelju članka 33. Statuta Grada Ludbrega („Službeni vjesnik Varaždinske županije“ br. 23/09, 17/13, 40/13 - pročišćeni tekst, 12/18, 55/18 - pročišćeni tekst), Gradsko vijeće Grada Ludbrega na 10. sjednici održanoj 7. prosinca 2018. godine donosi,

**P R O G R A M**

javnih potreba u području gospodarstva i poljoprivrede

Grada Ludbrega za 2019. godinu

# 

# I.

Program javnih potreba u području gospodarstva i poljoprivrede temelji se na pravima i obvezama iz Zakona i drugih propisa te odluka predstavničkih i izvršnih tijela za pojedina područja gospodarskih djelatnosti, a financira se iz Proračuna Grada Ludbrega.

II.

Sukladno proračunskim mogućnostima i utvrđenoj politici na području razvoja gospodarstva i poljoprivrede, sredstva za pojedine namjene planirane su kako slijedi:

1. **Krupna gospodarska infrastruktura za:**
   1. asfaltiranje cesta i nogostupa 7.094.000,00 kn
   2. potrebe VMO - komunalna naknada 726.750,00 kn
   3. održavanje komunalne infrastrukture 1.739.000,00 kn Lukom d.o.o
   4. tekuće investicijsko održavanje 1.059.600,00 kn

gradskih objekata i DJ vrtića Radost

* 1. Izrada projektne dokumentacije 619.000,00 kn

**Ukupno: 11.238.350,00 kn**

1. **Poticanje poduzetništva za:**

* 1. opremanje poduzetničkih zona komunalnom 1.236.000,00 kn

infrastrukturom

* 1. otkup zemljišta 100.000,00 kn
  2. subvenciju kamata »Poduzetnik 3», kreditna linija „Kreditom do uspjeha 2014“ i Program mjera poticanja

razvoja poduzetništva 100.000,00 kn

* 1. organizaciju sajmova 50.000,00 kn

**Ukupno: 1.486.000,00 kn**

1. **Poljoprivreda** 
   1. Program potpora u poljoprivredi 350.000,00 kn

* potpore za nabavu loznih cijepova
* potpore za nabavu novih vrsta voćnih sadnica te dugogodišnjih nasada
* potpore za sufinanciranje troškova osiguranja usjeva, nasada, stoke i peradarstva
* potpore za umjetno osjemenjivanje stoke (krava, junica, krmača)
* prihrana pčelinjih zajednica
* potpore za nabavu i postavljanje sistema za navodnjavanje
* potpore za nabavu i postavljanje staklenika i plastenika
* potpore za nabavu sadnica povrća, cvijeća i sjemenja u plastenicima

i staklenicima

* potpore za ekološku proizvodnju poljoprivrednih proizvoda
* potpore za edukaciju poljoprivrednika
* potpore za okrupnjavanje zemljišta
* potpore za financiranje uzimanja uzoraka krvi konja
* potpore za poticanje malih proizvođača svinja – poticaj za uzgoj i držanje svinja

**Ukupno: 350.000,00 kn**

=================================================================

**SVEUKUPNO: 13.074.350,00 kn**

**=================================================================**

**III.**

Ovaj program objavit će se u "Službenom vjesniku Varaždinske županije",a stupa na snagu s 01.siječnja 2019. godine.

Predsjednik Gradskog vijeća

Grada Ludbrega:

Antun Šimić

**O B R A Z L O Ž E NJ E**

**Programa javnih potreba u području gospodarstva i poljoprivrede**

**Grada Ludbrega za 2019. godinu**

Program javnih potreba u području gospodarstva i poljoprivrede Grada Ludbrega za 2019. godinu obuhvaća dio koji će se financirati iz Proračuna Grada za 2019. godinu, a odnosi se na:

Iznos u kn %

1. Ulaganja u izgradnju i održavanje 11.238.350,00 kn 85,96

krupne gospodarske infrastrukture

1. Poticanje poduzetništva  1.486.000,00 kn 11,37
2. Poljoprivreda 350.000,00 kn 2,67

**UKUPNO: 13.074.350,00 kn 100**

Ulaganje u izgradnju i održavanje krupne gospodarske infrastrukture obuhvaća dio proračunskih sredstava namijenjenih za asfaltiranje cesta, sredstva koja se izdvajaju za potrebe održavanja društvenih domova i dr. infrastrukture po naseljima te sredstva namijenjena za realizaciju Programa održavanja komunalne infrastrukture u Gradu u skladu sa Zakonom i Odlukom utvrđene namjene, a to su:

* odvodnja atmosferskih voda
* održavanje nerazvrstanih cesta
* održavanje čistoće u dijelu koji se odnosi na čišćenje javnih

površina

* troškovi javne rasvjete
* održavanje javnih površina
* održavanje javne rasvjete

Za ove namjene planira se uložiti 11.238.350,00kuna, od kojih 7.094.000,00 kuna se planira izdvojiti za asfaltiranje cesta i nogostupa na području Grada, 1.739.000,00 kuna za održavanje komunalne infrastrukture u Ludbregu, a 726.750,00 kuna se planira izdvojiti za održavanje komunalne infrastrukture u ostalim mjesnim odborima na području Grada Ludbrega.

Za troškove investicijskog održavanja gradskih objekata i Dječjeg vrtića Radost planira se izdvojiti 1.059.600,00 kuna, dok je za troškove izrade projektne dokumentacije (izrada idejnih rješenja te glavnih projekata) planirano 619.000,00 kuna.

U 2019. godini za opremanje poduzetničke zone Ludbreg komunalnom infrastrukturom (prometnice, javna rasvjeta) gradskim proračunom je planirano 1.236.000,00 kuna. Također, u najavi je raspis natječaja „Razvoj infrastrukture poduzetničkih zona“ na koji Grad planira prijaviti projekt i urediti dijelove Poduzetničke zone Ludbreg koji nedostaju. Za otkup zemljišta u poduzetničkoj zoni je predviđeno 100.000,00 kuna.

Grad će nastaviti sa subvencijom kamata za poduzetničke kredite iz programa „Poduzetnik 3“ i to za programe iz područja gospodarstva i poljoprivrede.

Potpora poduzetništvu u 2019. godini pružat će se kroz kreditni program poboljšanog kreditiranja poduzetništva i obrta „Kreditom do uspjeha 2014“ preko kojeg će se subvencionirati kamatna stopa za poduzetničke kredite. 2018. godine donesen je Program poticanja poduzetništva na području Grada Ludbrega sa ciljem stvaranja povoljnog poduzetničkog okruženja za djelovanje poduzetnika, razvijanje poduzetničke klime i osiguranje preduvjeta za razvoj poduzetničkih sposobnosti na području grada Ludbrega. Tijekom 2018. godine raspisani su prvi javni pozivi po mjerama iz Programa, a tijekom 2019. godine raspisat će se preostali javni pozivi za sve mjere iz Programa.

Izgradnja komunalne infrastrukture u Ludbregu i ostalim naseljima planirana je Programom izgradnje komunalne infrastrukture za 2019. godinu koji je u prilogu ovog Programa i Programa Vijeća mjesnih odbora.

Održavanje komunalne infrastrukture planirano je Programom održavanja komunalne infrastrukture iz sredstava komunalne naknade za 2019. godinu koji je u prilogu ovog Programa.

Za potrebe poljoprivrede u Proračunu se osiguravaju sredstva u ukupnom iznosu od 350.000,00 kuna, koja su namijenjena za subvenciju nabave loznih cijepova, novih vrsta voćnih sadnica i dugogodišnjih nasada, subvencija osiguranja usjeva, nasada i stoke, umjetno osjemenjivanje stoke, subvencija za držanje pčela. Osigurava se i subvencija za nabavu i postavljanje sistema za navodnjavanje, nabavu i postavljanje staklenika i plastenika te nabavu sadnica povrća, cvijeća i sjemenja u plastenicima i staklenicima, potpore za ekološku proizvodnju te edukaciju poljoprivrednika. Također, izmjenama i dopunama Programa potpora u poljoprivredi dodane su dvije nove mjere za financiranje: potpora za financiranje uzimanja uzoraka krvi konja te potpore za poticanje malih proizvođača svinja – poticaj za uzgoj i držanje svinja. Trenutno je u izradi novi Program potpora u poljoprivredi na području Grada Ludbrega za razdoblje 2019.-2020. godine.